Metodický list k téme:  TUKY, SLADKOSTI, SOĽ 

Aktivita: Pexeso  „Habaná“
· Cieľ, zameranie aktivity:  
Poznať škodlivosť konzumovania soli, tukov a sladkostí. Vedieť, na akom mieste sa nachádzajú v pyramíde zdravia. 

· Vyučovací predmet:

Prírodoveda pre 1. -  4. ročník (Štátny vzdelávací program pre 1. stupeň základných škôl ISCED 1)

Vlastiveda pre 4. – 6. roč. a Biológia pre 8. roč. pre žiakov s ľahkým stupňom mentálneho postihnutia (Vzdelávací program pre žiakov s mentálnym postihnutím ISCED 1)
· Pomôcky: obrázky pyramídy zdravia, kartičky s informáciami o soli, tukoch a sladkostiach, pexeso zdravých a nezdravých potravín
· Príprava:
·  teoretický rozbor - posúdenie zdravých a nezdravých potravín
· organizácia pracovného prostredia
· príprava pomôcok (obrázky pyramídy zdravia, kartičky s vetami o soli, tukoch a sladkostiach, pexeso)
· Postup/realizácia:
1. Úvodná časť – motivácia
· Zostavenie pyramídy zdravia: 2 vybratí žiaci sú stavitelia – stavajú pyramídu zdravia zo zdravých a nezdravých potravín, 2 žiaci sú opravári – navrhujú iné riešenia a 2 žiaci sú kontrolóri – kontrolujú správnosť pyramídy podľa predlohy, potom spoločne vyvodíme potraviny od  najzdravších  po nezdravé a porovnáme ich so svojimi stravovacími návykmi.
·  Hra „Priraď správne“: úlohou žiakov je správne priradiť vety k nadpisom: SOĽ, TUKY, SLADKOSTI. Napr.: Zaťažujú naše trávenie – TUKY, Ničia zuby – SLADKOSTI, Človek jej potrebuje denne 2 – 3 gramy – SOĽ, Ničia vnútorné orgány – TUKY,  Nadmerným užívaním sa zvyšuje krvný tlak – SOĽ, Patria k nim aj sladké vody, ktoré neprospievajú nášmu organizmu - SLADKOSTI.
· Vyhodnotenie úspešnosti priraďovania viet ku kartičkám, rozhovor o škodlivosti soli, tukov a sladkostí pre náš organizmus.
· 2. Hlavná časť - Pexeso : „Habaná“
·  oboznámenie žiakov s netradičnými pravidlami pexesa – „Habaná“ (vyzbierať čo najviac dvojíc odkrytých obrázkov pexesa so zdravými a nezdravými potravinami)

· vytvorenie skupín po 4 – 5 žiakov
·  rozdanie pexesa, realizácia
·  vyhodnotenie: pochvala úspešných žiakov, ktorí „zhabali“ čo najviac dvojíc
3. Fixačná časť – hra na koberci: Posúdenie obrázkov pexesa 

· posúdenie potravín, ktoré sú zdravé, ktoré škodlivé a prečo – každý žiak si zoberie 1 kartičku pexesa a nahlas formuluje myšlienky
4. Záverečná časť – vyhodnotenie aktivity

· pochvaly úspešným a aktívnym žiakom (vybraní žiaci si zvolia potlesk spolužiakov: mušličkový, srdiečkový, kečupový, slniečkový...)

·  výber potraviny (žiaci si po aktivitách vyberajú zo zdravých a nezdravých potravín – ovocie, zelenina, chipsy, cukríky... „Ktoré potraviny uprednostníte?“)
· spoločne si zaspievajme a zatancujme na pieseň „Žijeme zdravo“: Kto chce dlhý život mať, musí sa zdravo stravovať. Obilniny, cestoviny, k tomu veľa zeleniny. Jablko, hruška, slivôčka, vždy sa mi zmestia do bruška. Mäso, rybky, strukovinky, to sú naše dobrotinky. Mlieko, syry radi máme, vždy si na nich pochutnáme. Na sladkosti si pozor dajme, radšej sa im vyhýbajme. 
HEJ! HEJ! HEJ!
· Zhrnutie:
Zapamätáme si, že nadmerná konzumácia soli, sladkostí a tukov neprospieva nášmu zdraviu a preto treba náš jedálniček obohatiť o tie potraviny, ktoré sa nachádzajú na 1. a 2. poschodí pyramídy zdravia. 
· Prílohy:
Príloha A: Zostavenie pyramídy zdravia

Príloha B: Hra: pexeso „Habaná“ 

Príloha C: Ktoré potraviny uprednostníte? 
Príloha D: Pieseň „Žijeme zdravo“ 

